paragraph_text: Brigada je formirana od Prvog bataljuna Hrvatske i Žumberačko-pokupskog odreda NOP-a. Od osnutka pa do 11. prosinca 1942. godine zvala se 13. hrvatska brigada "Josip Kraš" kada je naredbom Glavnog štaba NOV-a i PO-a Hrvatske proglašena proleterskom i dobila naziv "Rade Končar". Brigada je imala tri bataljuna, četu za vezu i mitraljesku četu s oko 600 boraca. Prvi zapovjednik brigade bio je Milan Žeželj, a politički komesar Božo Spaček.